
[bookmark: _Toc235693095]I. kapituIua.- XEDAPEN OROKORRAK
[bookmark: _Toc235693096]1.- KONTRATUAREN XEDEA
Kontratuaren xedea, agiri teknikoan jasotako irizpide eta lehiaketa prozesuaren ondoren esleituak aurkeztu eskaintzan jasotako xehetasunak oinarri hartuta, Garbitania Zero Zabor S.M.k (aurrerantzean Garbitania) bere jarduera operatiboa informazioaren kudeaketa eta erabaki-hartzea hobetzeko helburuarekin egingo duen aldaketa digitaleko prozesua zuzendu eta egikaritzea da.
Helburu hori Europako Batzordeko Kontratuen Hiztegi Komuneko (CPV) nomenklaturaren ondorengo kodeak dagozkio: 
· 72222000-7 – Informazio-sistemen edo teknologia-informazioko estrategiaren plangintza zerbitzuak.
· 72224100-2 – Sistemen ezarpenaren plangintza zerbitzuak.
· 72227000-2 – Softwarearen integraziorako aholkularitza zerbitzuak.
· 72316000-3 – Datuen analisi zerbitzuak.
· 72315000-6 – Datu-sareen eta laguntza-zerbitzuen kudeaketa eta ustiapena.
CPV kode nagusitzat 72222000-7 kodea hartuko da.
Pleguek kontratu izaera izango dute. Ondorio guztietarako, baldintza administratibo partikularren agiri honek, baldintza teknikoen agiriak eta horien eranskinek, kontratuko dokumentu izaera izango dute, eta hori horrela izanik, aldeen eskubideak eta betebeharrak arautuko dituzte eta, ados dagoela adierazteko, enpresa esleipendunak sinatu beharko ditu kontratua formalizatzeko ekintzan.
[bookmark: _Toc235693097]2.- KONTRATATZAILEAREN PROFILA
SPKLren 63. artikuluaren arabera, eta Garbitaniak duen kontratazio jardueraren inguruko gardentasuna eta informaziora sarbide publikoa erdiestearren, eta beste publizitate bideak erabiltzea kaltetu gabe, lehiatzaileek Garbitaniaren kontratazio profilera sarbidea izango dute honako helbide elektronikoan: www.garbitania.eus
[bookmark: _Toc235693098]3.- KONTRATUAREN IRAUPENA
Kontratuaren iraupena  gehienez 24 hilabetekoa izango da. Prozedura honetan biltzen den zerbitzu honek hasiera kontratua sinatu eta hurrengo egunean izango du.   
[bookmark: _Toc235693099]4.- LIZITAZIOAREN OINARRIZKO AURREKONTUA
[bookmark: _Hlk168662856]Lizitazioaren oinarrizko aurrekontua, gastuaren gehienezko muga bezala operatzen duena eta kontratuaren arabera kontratazio organoak konprometitu dezakeena SPKLren 100. artikulua jarraiki, 72.600 €-koa da (HIRUROGEITA HAMABI MILA SEIEHUN EURO) %21eko BEZ barne.
[bookmark: _Hlk202362466]Aurrekontu xehakapena
	Kostu zuzenak
	%74

	Baliabide teknikoak
	%4

	Gastu orokorrak
	%12

	Mozkin industriala
	%10

	GUZTIRA
	%100



[bookmark: _Toc235693100]5.- KONTRATUAREN BALIO ZENBATETSIA ETA LIZITAZIO  PREZIOA 
SPKLren 101. artikulua jarraiki, kontratuaren balio zenbatetsia 60.000€ (HIRUROGEI MILA) izango da BEZ kanpo.  
Lizitazio prezioa zerbitzu osoaren prezioa izango da, gehienez 60.000€ (BEZ kanpo). Ez da onartuko lizitazio prezioa gaindituko duen proposamenik.
Eskainitako prezioan, kontratatutako prestazioak behar bezala betetzeko egin behar dituzten gastu guztiak barne hartuko dira, alegia, gastu orokorrak, finantzarioak, irabaziak, aseguruak eta laneko denbora, langileen joan-etorria zerbitzua eskaintzen den lekuraino, dietak, beren kargura dauden langile teknikoen ordainsarien hornidurak, tasak eta deskontu mota guztiak, bereziki BEZa; horiek ezingo dira jasanarazi, beraz, esleipen prezioaren partida bereizi gisa, eta Garbitania S.M.k ez du inolaz ere eratortzen den zenbatekoa baino handiagorik ordainduko. Balio Erantsiaren gaineko Zerga banakatuta agertu beharko da eskaintzetan, kontratuari aplikagarri zaion tipoa eta zenbatekoa bereizita, berau arautzen duen arautegiaren arabera.
[bookmark: _Toc235693101]6.- ORDAINTZEKO ERA
Kontratistari, aldez aurretik eskatuta eta kontratua formalizatu ondoren, kontratuaren prezioaren %20a kontuan abonatu ahal izango zaio kontratuaren exekuzioaren esparruan benetan egindako prestatze-eragiketengatik. Ordainketa hori ez da formalizazio hutsagatik sortuko, Garbitaniako prozesu operatiboen eta administratiboen aurretiazko azterketa egin dela egiaztatu ondoren eta kontratuaren arduradunak dagokion onarpena eman ondoren baizik. Zenbatekoa ondoz ondoko prestazioei dagozkien fakturekin konpentsatuko da, eta justifikatu gabeko zatian itzuli beharko da, kontratistari egotz dakiokeen ez-betetze edo suntsiarazpen kasuan.
Aipatu abonoa egin den kasuan, beste ordainketak ondoren adierazi gisa egingo dira: 
· %50 jarduerak garatzearekin (enpresa kontratistak faktura bat jaulki beharko du amaitu eta ontzat emandako jarduerekin. Jarduerak proiektuaren hileko gobernantza batzordean onetsitakoak izango dira)
· %30 egitasmoa amaitzean
Aipatu abonoa egin ez den kasuan, ordainketak ondoren adierazi gisa egingo dira: 
· %60 jarduerak garatzearekin (enpresa kontratistak faktura bat jaulki beharko du amaitu eta ontzat emandako jarduerekin. Jarduerak proiektuaren hileko gobernantza batzordean onetsitakoak izango dira)
· %40 egitasmoa amaitzean
Garbitaniak faktura jaso eta 30 egun naturaleko epean ordainduko du dagokion zenbatekoa baldin eta faktura adierazitako epean jaulki bada eta Garbitaniaren oniritzia badu. 
Ez da ordainduko baldintza-agiri hauetan edo preskripzio teknikoen agirian aurreikusitako kontratuaren xedetik kanpo emandako lan edo zerbitzurik, edo Garbitaniak aldez aurretik eskatu ez duen lanik edo zerbitzurik.
[bookmark: _Toc235693102]7.- PREZIOEN BERRIKUSTEA
[bookmark: _Hlk526422581]SPKLren 103. artikuluak xedaturikoarekin bat, kontratu honi ez dagokio prezioaren berrazterketarik.
[bookmark: _Toc235693103]8.- BEHIN BETIKO BERMEA
Bere gain hartutako obligazioak beteko dituela bermatzeko, kontratuaren esleipenduna beharturik dago behin betiko bermea aurkeztera, esleitze-zenbatekoaren %5ekoa. (BEZ kanpo). Kontratuaren prezioa unitateko prezioen arabera formulatzen denean, eratu beharreko bermearen zenbatekoa lizitazioaren oinarrizko aurrekontuaren araberakoa izango da, BEZik gabe.
Berme hori aurkezteko epea hamar Ian-egunekoa izango da, errekerimendua jaso eta biharamunetik zenbatuta, SPKLren 108. artikuluan ezarritako edozein bide erabiliz egin ahal izango da hori.
Bermeak SPKLren 110. artikuluan ezartzen dituen kontzeptuengatik erantzungo du. Bermea itzuliko da, bai guztia edo, hala badagokio, zati bat, SPKLren 111. artikuluan xedaturikoaren arabera, bermearen epea amaitutakoan eta esleipendunak kontratuaren obligazio guztiak bete dituenean.
[bookmark: _Toc235693104]9.- KONTRATUAREN ARAUBIDE JURIDIKOA ETA JURISDIKZIO ESKUDUNA
Kontratuaren prestaketa, esleipen eta aldaketei buruz aldeen artean sor daitezkeen gatazkez jakiteko, aldaketon inpugnazioa SPKLren 204 eta 205. artikuluan xedatutakoa ez betetzean oinarritzen denean, aldaketa esleipen berri baten xede izan behar zuela uste denean, administrazioarekiko auzien jurisdikzio ordena izango da eskuduna.
Hala badagokio, SPKLren 44. artikuluan eta hurrengoetan xedatutakoa jarraiki errekurtsoa Kontratuen Inguruko Errekurtsoen Organoak jarri ahal izango da. 
Kontratuaren ondorioei buruz eta azkentzeari buruz aldeen artean sor daitezkeen gatazkez jakiteko, jurisdikzio ordena zibila izango da eskuduna, aurreko paragrafoan aipatutako kontratu aldaketetan izan ezik. 
[bookmark: _Toc235693105]II. Kapitulua.- KONTRATZEKO JARDUNBIDEA
[bookmark: _Toc235693106]10.- LIZITAZIO PROZEDURA ETA ERA
[bookmark: _Hlk526413685]Kontratuaren lizitazioa eta esleipena prozedura ireki bidezkoa izango da hainbat esleipen irizpideri jarraiki kalitate-prezio erlazio onena oinarri hartuta, eta prozedura horretan kontratazio-organoak justifikatuz aukeratutako izangaiari esleituko zaio kontratua SPKLren 156. artikuluan eta ondorengoetan xedatutakoaren arabera.
Hauek dira kontratu hau esleitzeko kontuan hartuko diren irizpideak:
10.1 Balio-judizioko irizpideak (2. fitxategi elektronikoa); gehienez 51 puntu lortu ahal izango dira atal honetan: 
Proposamen teknikoa (0-51 puntu)
Alderdi hauek baloratuko dira:
Enpresek memoria tekniko bat aurkeztu beharko dute zerbitzuaren deskribapena eta lan antolakuntza adieraziko dituena. Atal honetan jasotako puntuak garatu beharko ditu.
Gehienez 10 orrialdeko memoria izango da, DIN A4 formatuan, arial letra edo antzekoarekin 11 pt neurrian. Puntu bakar batek ere ezin izango du orrialde kopuruaren erdia gainditu.
Azala eta aurkibidea ez dira kontatuko 10 orrialde hauetan.
· Ikuspuntua eta lan ildo nagusiak: 10 puntu
· Metodologia, lanak burutzeko metodologia: 26 puntu
· Zereginak, burutzeko aurreikusten diren zeregin nagusiak: 5 puntu
· Talde teknikoaren egokitasuna: 5 puntu
· Ezagutza-transferentziarako egitasmoa: 5 puntu
Atal guztietan baloratuko da proposamenaren pertinentzia, egokitasuna eta argitasuna.
Aurkeztutako proposamen teknikoaren kalitatea baloratuko da. Atalean, gutxienez, 25 puntu lortu beharko dira. Baztertu egingo dira gutxieneko puntuaketa lortzen ez duten proposamenak.
10.2 Automatikoki baloratuko diren irizpideak (3. fitxategi elektronikoa). Gehienez 49 puntu.
· Eskaintza ekonomikoa: 39 puntu.
Eskaintza ekonomikoenak 39 puntu lortuko ditu.
Gainerako eskaintzen puntuazioa honako formula honen bidez kalkulatuko da: 
P= 39 x (Ob/Oi) 
Non: 
· P = aztertzen den eskaintzaren puntuazioa.
· Ob = onartutako eskaintzarik baxuena.
· Oi = aztertzen den eskaintzaren zenbatekoa

· Genero berdintasuna sustatzeko neurriak: gehienez 5 puntu
· Sexu-jazarpena edo sexuan oinarritutako jazarpenaren aurkako protokoloa edo, legez derrigorra ez denean, Berdintasun plana indarrean duten enpresek 5 puntu lortuko dituzte. 
· Euskararen erabilera sustatzeko neurriak: gehienez 5  puntu
· Bikain ziurtagiria indarrean izatea (erdi-mailakoa edo zilarrezkoa bada 2 puntu eta goi-mailakoa edo urrezkoa bada 5 puntu)

[bookmark: _Toc87290023][bookmark: _Toc235693107]11.- KONTRATATUA IZATEKO GAITASUNA
[bookmark: _Hlk523468478]Gaitasun juridikoa eta jardutekoa duten pertsona fisiko zein juridikoek parte hartu ahal izango dute kontratazio-jardunbide honetan, baldin eta beren kaudimena eta fidagarritasun tekniko edo profesionala frogatzen badituzte, eta kontratatzeko debekuren bat ez badute, SPKLren 71. artikuluan adierazitako arrazoiak direla eta.
Halaber, beren kabuz nahiz baimendutako pertsona batek ordezkaturik egin ahal izango dute hori, horretarako berariaz emandako ahalorde askietsia erabiliz. Pertsona juridikoa bertako kideren batek ordezkatzen duenean, ordezkari izateko ahalmena duela frogatu beharko du agiri bidez. Kasu batean nahiz bestean, arestian aipatutako kontratatzeko debekuek ordezkariari ere eragingo diote. 
Gainera, enpresa lizitatzaileen jarduera nagusiak zerikusi zuzena izan behar du kontratu honen xedearekin, eta helburu hori behar bezala burutzeko behar adina giza baliabide eta baliabide material eduki behar ditu bere erakundeak.
Nolanahi ere, Garbitaniarekin kontratatzeko gaitasuna izango dute EBko estatu kideetako edo Europako Esparru Ekonomikoari buruzko Akordioa sinatu duten estatuetako enpresa ez espainiarrek, kokatuta dauden estatuko legeriaren arabera kasuan kasuko prestazioa egiteko gaituta badaude, eta SPKLaren 67. artikuluan aurreikusitakoa aplikatuko da.
Enpresa kokatuta dagoen estatuko legeriak baimen berezi bat edo erakunde jakin bateko kide izatea eskatzen badu bertan prestazioa eman ahal izateko, baldintza hori betetzen dutela egiaztatu beharko dute. 
Enpresariek, halaber, kontratu hau burutzeko eska daitekeen gaitasun enpresarial edo profesionala izan beharko dute, hala nola: 
· Kaudimen ekonomiko eta finantzarioari dagokionez, kontratuaren xede den eremuko urteko negozio-bolumenak, eskuragarri dauden azken hiru ekitaldietako onenari dagokionez, 90.000 eurokoa izan beharko du gutxienez.
· Kaudimen tekniko eta profesionalari dagokinez, azken bost urtetan gutxienez hiru antzeko proiektu izan behar dira eginak datu-arkitektura, datu-fluxuen automatizazioa eta datu-analitika aurreatua aplikatzeari dagokionez. 
· Proiektura atxikiko zaion lantaldearen gaitasunari dagokionez: 
· Proiektu zuzendaria
· 5 urteko esperientzia datu-fluxuen automatizazioa eta datu-analitika aurreratua aplikatzeko proiektuetan eta arestian aipatutako proiektu mota horietan 8 proiektutan parte-hartze zuzena
· Gainerako taldekideak: bi urteko esperientzia datu-arkitektura, datu-fluxuen automatizazioa eta datu-analitika aurreratua aplikatzeko bost proeiktutan parte hartze zuzena
· Garbitaniarekin harremana izango duten langile guztiek euskaraz, idatziz zein ahoz komunikatzeko nahikoa gaitasun izan beharko dute. 

Enpresa lizitatzaileei giza baliabide eta/edo baliabide material jakin batzuk kontratua gauzatzeko erabiltzeko konpromisoa eskatuz gero, konpromiso hori funtsezko kontratu-betebehartzat hartuko da SPKLren 211.f) artikuluan aurreikusitako ondorioetarako, eta, beraz, konpromiso hori ez betetzea kontratua suntsiarazteko arrazoia izango da, Garbitaniak hala nahi izanez gero. 
Suntsiaraztearen aukeraren kalterik gabe, kontratistak kontratua gauzatzera atxikitako pertsona, bere langileak zein azpikontratatutako enpresakoak, bere kabuz aldatzen badu, Garbitaniak konpromisoa hartu duen pertsona berehala berrezartzeko eskatu ahal izango du, edo, bestela, kontratistarekin zerikusirik ez duten arrazoiengatik ezinezkoa bada, prestakuntza eta esperientzia bereko giza baliabideekin berehala ordezteko. Pertsona horrek erakunde kontratatzailearen berariazko adostasuna izan beharko du.
Enpresari batzuk kontratazioan batera parte hartzeko interesatuta daudenean, aldi baterako enpresa elkartea sortu ahal izango dute horretarako. Esleipena bere alde egiten den arte ez da beharrezkoa izango elkarte hori eskritura publiko bidez formalizatzea. Kasu horretan, enpresariak modu solidarioan erantzungo du, eta elkartearen ordezkari edo apoderatu ahaldun bakarra izendatu beharko dute, eta horrek kontratutik eratortzen diren eskubideak gauzatzeko eta obligazioak betetzeko adinako ahalmenak izango ditu, kontratua amaitu arte. 
[bookmark: _Hlk208563310]Eskatutako kaudimena eta/edo eskatutako baliabideak atxikitzeko konpromisoa egiaztatzeko, enpresa lizitatzaileak beste erakunde batzuen kaudimenean eta/edo bitartekoetan oinarritu ahal izango dira, haiekin dituen loturen izaera juridikoa edozein dela ere, baldin eta frogatzen badu kontratua indarrean dagoen bitartean kaudimen eta/edo bitarteko horiek izango dituela, eta beste erakunde horrek kontratatzeko debekurik ez duela.
Beste erakunde batzuen kaudimenean eta/edo bitartekoetan oinarritu nahi duten enpresa lizitatzaileek hala adierazi beharko dute 1. artxibo elektronikoan sartu behar den EKABeko dagokion atalean.
Horrez gain, eskaintzarik onena aurkezten duen enpresa lizitatzaileak beste erakunde batzuen kaudimenean eta/edo bitartekoetan oinarritu nahi badu, beharrezko baliabideak izango dituela frogatu beharko du, horretarako erakunde horien idatzizko konpromisoa aurkeztuz. 
Konpromiso hori eskaintzarik onena aurkeztu duen enpresa lizitatzaileak aurkeztuko du, 10 egun balioduneko epean, kontratazio-organoak horretarako egindako errekerimendua jaso eta hurrengo egunetik zenbatzen hasita.
Klausula honetan aipatzen diren kontratatzeko gaitasunari, kaudimenari eta debekurik ezari buruzko inguruabarrak eskaintzak aurkezteko azken egunean eman beharko dira, eta kontratua formalizatzeko unean iraun beharko dute. 
Aldi baterako enpresa-elkartearen kasuan, aldi baterako elkartearen kaudimen ekonomikoa, finantzarioa eta teknikoa edo profesionala erabakitzeko, hura osatzen duten bakoitzarentzat egiaztatutako ezaugarriak batuko dira.
[bookmark: _Toc87290024][bookmark: _Toc235693108][bookmark: _Hlk208565478]12.- ESKABIDEAK AURKEZTEA
[bookmark: _Hlk87266766]Kontratazio honen espedientea, baita horrekin batera doan dokumentazio teknikoa ere,  Garbitania sozietateko bulego nagusietan (Lastaola poligonoa 3- A12 eraikina – Ereñotzu Auzoa 20120- Hernani. Gipuzkoa, goizeko 9:00etatik eguerdiko 14:00etara, egun baliodun guztietan) aztertu ahal izango da, lizitazio honen iragarkia kontratatzailearen profilean argitaratu eta hurrengo egunetik aurrera, proposamenak aurkezteko epea bukatzen den arte. 
Garbitaniarekin harremanetan jartzeko:
[bookmark: _Hlk87266964]Garbitania Zero Zabor S.M. Lastaola poligonoa 3- A12 eraikina – Ereñotzu Auzoa 20120- Hernani
Tel. 943 369609/Emaila: info@garbitania.eus
Kontratzailearen profila: https://www.garbitania.eus/lizitazioak/
Proposamenak https://www.contratacion.euskadi.eus/hasiera lizitazio elektronikorako plataformaren bitartez aurkeztuko dira, kontratatzailearen profilean argitaratzen den iragarkiak emandako epe barruan.
Lizitatzaile bakoitzak ezingo du eskaintza bat baino gehiago aurkeztu. Ezingo da beste batzuekin aldi baterako enpresa-elkarte batean parte hartzeko eskabiderik aurkeztu, baldin eta banaka ere aurkeztu bada, eta ezingo da aldi berean enpresa-elkarte batean baino gehiagotan parte hartu.
Enpresa lizitatzaileak HIRU ARTXIBO ELEKTRONIKO aurkeztu beharko ditu.
[bookmark: _Hlk208568845]“1” zenbakidun artxibo elektronikoa: DOKUMENTAZIO ADMINISTRATIBOA
Hona hemen aurkeztu beharko agiriak:
1.- Europako Kontratazio Agiri Bakarra (EKAB)
2.- Erantzukizunpeko adierazpena, agiri honen II. eranskineko ereduaren arabera
* Prozedura behar bezala aurrera eramateko beharrezkoa denean, kontratazio organo edo mahaiak egiaztagiri guztiak edo zati bat aurkezteko eskatu ahalko die lizitatzaileei, baldin eta uste badu arrazoizko zalantzak daudela adierazpenaren indarraldi edo fidagarritasunari buruz, kontratua esleitu aurretik ere. 
** Hainbat enpresa aldi baterako enpresa elkarte-gisa aurkezten badira lizitazio honetara, enpresari horietako bakoitzak erantzukizunpenko adierazpena aurkeztuko du, Pleguko II. eranskineko eredua jarraituz.
Aurreko paragrafoak aipagai duen adierazpen horren edo horien osagarri gisa, parte hartu behar duten enpresariek aldi baterako enpresa elkartea SPKLren 69. artikuluaren 3. atalean eskatutakoaren arabera eta kontratua suntsitu arteko gutxienezko iraupenaz osatzeko konpromisoa aurkeztuko da.
Konpromiso hori hartzeko idazkia elkartea eratzen duten enpresa guztiek sinatu beharko dute, eta honako hauek adierazi beharko ditu: aldi baterako enpresa elkarte bakoitza eratuko dutenen izenak eta inguruabarrak, elkarteko kide bakoitzaren partaidetza eta kontratuaren esleipendun gertatuz gero aldi baterako enpresa elkartea formalki eratzeko konpromisoa.
[bookmark: _Hlk208568885]“2” zenbakidun artxibo elektronikoa: PROPOSAMEN TEKNIKOA
Lizitatzaileak proposamen tekniko edo memoria bat aurkeztu beharko du; memoria horrek plegu honetako 10. atalaren arabera baloratu beharreko alderdiak jaso beharko ditu, eta bere edukiak nahikoa izan beharko du baloratu beharrekoen nondik norakoak neurtzeko. Memoriak hasieran eduki guztien aurkibide bat ere izango du. 
* Ezingo da automatikoki baloratu beharreko daturik jaso 2. fitxategi honetan; alegia, ez da azalduko eskaintza ekonomikoari dagokion informaziorik. Halakorik gertatuko balitz, proposamena automatikoki baztertuko litzateke.
[bookmark: _Hlk208568928]“3” zenbakidun artxibo elektronikoa “ESKAINTZA – IRIZPIDE AUTOMATIKO BIDEZ AZTERTZEKO DOKUMENTAZIOA”
- Proposamen-eredua, agiri honen I. eranskinean jasotako ereduaren arabera, behar bezala beteta.
- Eskatutako berdintasun planaren edo protokoloaren kopia.
* Proposamen bat ez badator bat aztertzen eta onartzen den dokumentazioarekin, lizitazioaren oinarrizko aurrekontua gainditzen badu, nabarmen ezberdina bada ereduaren aldean, ageriko akats bat badu zenbatekoari dagokionez edo bidera ezin bihurtzen duen akats edo ahuluneren bat badu aurkezten duen lizitatzailearen esanetan, kontratazio mahaiak baztertu egingo du, ebazpen arrazoitu baten bidez. Ereduko hitz batzuk aldatzea edo ez jartzea, ordea, ez da izango nahikoa proposamenak baztertzeko, haien zentzua aldatzen ez bada betiere.
** Ez da onartuko ereduaren arabera idatzi ez den proposamen ekonomikorik, edo eskaintza kontuan hartzeko kontratazio mahaiak funtsezkotzat jotzen duena argi jakitea galarazten duen omisiorik, akatsik edo ezabaketarik daukanik
[bookmark: _Toc87290025][bookmark: _Toc235693109]13. LIZITATZAILEEI INFORMAZIOA 
Kontratazio organoak SPKLren 138.3 artikuluak xedaturikoa jarraituz, lizitazio prozeduran interesdunak informazio gehigarria edo osagarria eskatzen badu, kontratatzaileak, proposamenak jasotzeko ezarririko muga-eguna baino gutxienez sei (6) egun lehenago eman beharko du, betiere, eskaera hori aurreko datarekiko gutxienez hamabi (12) egun lehenago aurkezten bada.
[bookmark: _Toc87290026][bookmark: _Toc235693110][bookmark: _Hlk518562458]14. KONFIDENTZIALTASUNA
SPKLren 133. artikuluaren arabera, Garbitaniak ez du zabalduko enpresariek emandako informaziorik, baldin eta haien eskaintza aurkeztean konfidentzialtzat jo badute. 
Konfidentzialtasun-izaerak eragiten die, besteak beste, sekretu tekniko edo komertzialei, eskaintzen alderdi konfidentzialei eta gainerako beste edozein informaziori, baldin eta eduki hori lehia faltsutzeko erabili ahal bada, izan lizitazio-prozedura honetan, izan beste hurrengo beste batzuetan.
Kontratazio-organoaren konfidentzialtasun betebeharra, eta haren mendean dauden zerbitzuena, ezingo da zabaldu esleipendunaren eskaintzaren eduki osora. 
Konfidentzialtasunaren betebeharrak, halaber, ezingo du eragotzi egindako kontratuen zati ez konfidentzialak publikoki argitaratzea, betiere abenduaren 5eko Datu Pertsonalen babeserako eta eskubide digitalen bermeari buruzko 3/2018 Lege Organikoan eta hori garatzen duen araudian ezarritakoa errespetatuz. 
Kontratistak errespetatu egin beharko du kontratua egiten eskuratu duen informazioa, baldin eta orrietan edo kontratuan izaera hori eman bazaio, edo bere izaera beragatik halakotzat jo bada. Betebehar horri informazioa eskuratu eta bost urteko epean eutsi beharko zaio. 
[bookmark: _Toc87290027][bookmark: _Toc235693111][bookmark: _Hlk518564108]15.- ESKAINTZA BEREZIKI BAXUAK
Kontratu honetan anormaltasun-presuntzioko beherapenik dagoen ikusteko, Administrazio Publikoetako Kontratuen legearen Erregelamendu Orokorrean 85. artikuluak ezartzen dituen irizpideak erabiliko dira. Halako kasuetan SPKLren 149. artikuluan aurreikusitako prozedura izapidetu beharko da, non dagokion zerbitzuaren aholkularitza teknikoa eskatuko den. Kasu guztietan ere, kontratazio organoek baztertu egingo dituzte eskaintzak, baldin eta, azpikontratazioari buruzko araudia urraturik, egiaztatzen badute ez-ohiko beherapena dutela, edo egiaztatzen badute ez dituztela betetzen ingurumenaren, gizarte-gaien edo lanaren alorrean, nazio mailan zein nazioartekoan, aplikatzen diren betebeharrak; ezta indarrean dauden hitzarmen kolektibo sektorialak ere. 
Nolanahi ere, ulertuko da justifikazioak ez duela azaltzen era egokian lizitatzaileak proposatutako prezio edo kostuen maila baxua, noiz eta justifikazioa osatu gabea denean edo hipotesi edo jarduera desegokietan oinarritzen denean ikuspegi tekniko, juridiko edo ekonomikotik.
Anormaltasun-presuntzioan egon den enpresari adjudikatu bazaio kontratua kontratazio-organoak bermatu egingo du kontratua egoki betetzea, zerbitzuetan, obretan edo kontratatutako horniketetan kalitate-jaitsierarik egon ez dadin. 
[bookmark: _Toc87290028][bookmark: _Toc235693112][bookmark: _Hlk518564259]16.- AGIRIAK SAILKATZEA, ENPRESAK AUKERATZEA ETA PROPOSAMENAK IREKITZEA
Bai hasierako deialdia bai gerta litezkeen aldaketak kontratatzailearen profilean argitaratuko dira. Dena dela, jakinarazteko beste moduren bate ere jo liteke egokitzat. 
Proposamenak aurkezteko epea amaitu eta hurrengo egunetan “1” zenbakidun artxibo elektronikoko dokumentazio administratiboa irekiko da. 
Kontratazio-organoak edo kontratazio-mahaiak hala eskatuta, lizitatzaileek adierazpen arduratsua zuzendu beharko dute, baldin ez bada aurkeztu edo aurkeztu dena ez badago behar bezala beteta. Halako kasuetan, eragindako lizitatzaileari edo lizitatzaileei, hiru egun baliodunekoeko epea emango zaie, zuzentzeko-errekerimendua jaso eta hurrengo egunetik zenbatzen hasita. Ez bada epe horretan eskatutakoa zuzentzen, kontratazio-organo edo-mahaiak ulertuko du lizitatzaileak atzera egin duela bere eskaintzan.
Kontratazio-mahaiak “2” zenbakidun artxibo elektronikoa irekiko du, balio iritzi bidez balioztatzeko eskaintza dakarrena. Egintza horretan adieraziko du mahaiak “1” zenbakidun artxiboan aurkeztutako dokumentazioaren kalifikazioa eta zer proposamen onartu diren, zer proposamen baztertu diren eta zergatik baztertu diren horiek. 
Balio iritzi bidez balioztatzeko dokumentazioa dagokion teknikoei helaraziko zaie, txostena egin dezaten. 
“3” zenbakidun artxibo elektronikoa jendaurrean irekiko da eta profilean jasotako deialdian hala zehazten bada, zuzenean jarraitu ahal izango da bertan jasotako lotura bidez. 
Era berean, jakinaraziko du nola balioztatu dituen balio iritzi bidez balioztatzeko esleipen irizpideak; eta, azkenik, irizpide automatikoak ireki eta irakurriko ditu. 
Ekitaldi publikoa amaitutakoan, bilkura berean, eskaintzak ebaluatuko eta sailkatuko ditu mahaiak. Aurrez, honelakorik bada, pleguak finkatzen dituen eskakizunak betetzen ez dituzten eskaintzak baztertuko ditu. 
Gero, kontratua esleitzeko proposamena aurkeztuko dio mahaiak kontratazio-organoari puntuaziorik onena lortzen duen hautagaiaren alde; eta zera egiaztatuko du esleipendun izateko proposatzen duen lizitatzaileari dagokionez: enpresa behar bezala eratu izana; proposamenaren sinatzaileak eskaintza egiteko ahalorde askietsia izatea; kaudimen ekonomiko, finantzario eta teknikoa izatea edo, bestela, dagokion sailkapena; eta kontratatzeko inongo debekupean ez egotea.
Gainera, kontratua esleitzeko beharrezkoa den dokumentazioa aurkezteko eskatuko dio puntuazioren onena lortzen duen enpresari eta hala badagokio, enpresa lizitatzaileen erregistroan ez dagoen beste edozein dokumentazio.
[bookmark: _Toc87290029][bookmark: _Toc235693113]17. KONTRATUA ESLEITZEA
[bookmark: _Hlk523477538]Kontratazio-mahaiak, SPKLren 150. artikuluan ezarritakoarekin bat etorriz, kontratazio-organoari igorriko dizkio aurkeztutako proposamenak, beherazko hurrenkeran antolatuak, eta baztertuak edo neurriz kanpokotzat jo direnak salbu, aktarekin eta esleipen-proposamenarekin batera.
Esleipen proposamenak ez du lizitatzailearen aldeko eskubiderik sortzen. Eskubideak sortuko dira lizitatzaileak kontratua sinatu edo esleipen proposamena onartzen duenean.
Mahaiak enpresari eskatuko dio (edo ABEE osatzen duten enpresei), Lizitatzaileen erregistroak izena emanda agertzeko obligaziorik ez badago edo datu edo dokumentuetakoren bat Erregistro horretan jasota ez badago, honako dokumentazio hau aurkeztu dezaten epe berean: 
1) Lizitatzailearen nortasuna egiaztatzeko dokumentuak: 
- Lizitatzailea pertsona juridikoa bada, nortasuna, osaera, edo hala badagokio, aldaketa eskritura bidez egiaztatuko da, baldintza hori eskatzen den kasuetan. Bestela, osaera dokumentua, estatutuak edo sortze ekintza aurkeztu beharko du jarduera arautzen duten arauak jasota, dagokion Erregistro Ofizialean inskribatua, hala behar izanez gero. Pertsona juridikoak bakarrik izan daitezke esleipendun beren estatutuen edo sortze arauen arabera dagozkien helburuen eta jarduera esparruaren barneko prestazioak jasotzen dituzten kontratuak direnean, eta kontu horrek egiaztatuta egon behar du aurkeztutako dokumentazioan.
 - Lizitatzailea pertsona fisikoa bada, Nortasun Agiri Nazionala edo baliokide den dokumentuaren bitartez.
2) Eskaintzaren sinatzailearen ordezkaritza egiaztatzen duen dokumentazioa (pertsona horrek beste pertsona fisiko edo juridiko baten izenean jarduten duenean)
3) Eskaintzak aurkezteko fasean egindako adierazpenaren arabera kontratatzeko daukan kaudimen ekonomikoa, finantzarioa eta teknikoa egiaztatzeko dokumentazioa. (11. atalaren arabera)
4) Zerga eta Gizarte Segurantzako obligazioak betetzen dituela egiaztatzen duten justifikazio dokumentuak.
5) Ekonomia Jardueren gaineko Zergan, kontratuaren xedeari dagokion epigrafean, alta emanda dagoela egiaztatzea, alta aurkeztuz, indarrean den ekitaldiari badagokio, edota Jardueren gaineko Zergaren azken ordainagiria, gainerakoetan; eta bi egoeratako edozeinetan, aipatutako zergaren matrikulan baja eskatu ez izanaren erantzukizunpeko aitorpena.
6)  Dagokion behin- betiko bermea aurkeztu izanaren ziurtagiria. 
7)  Behar den kasuan enpresa elkartuaren eratzearen ziurtagiri legala.
[bookmark: _Hlk208570561]Esleipenduna enpresen batasun bat baldin bada, kontratua sinatu aurretik, Enpresen Aldi Baterako Batasun gisa legez eratu dela egiaztatu beharko du, eta horren IFK aurkeztu. 
Errekerimendua adierazitako epean behar bezala bete ezean, ulertuko da lizitatzaileak kendu egin duela bere eskaintza. Kasu horretan, puntuazioan hurrengoa den hautagaiaren alde esleitzeko proposamena egingo da eta dokumentazio bera eskatu zaio. 
[bookmark: _Toc87290030][bookmark: _Toc235693114]18.- KONTRATUA FORMALIZATZEA
Garbitaniako organo eskudunak esleipena egin eta hori jakinarazi ondoren, kontratua administrazio-dokumentuan formalizatu behar du. Esleipendunak gehienez ere 15 laneguneko epean, kontratuaren sinatzea burutu behar du eta agiri hori aski titulu izango da edozein erregistro publikotara iristeko.
Kontratistari egozteko moduko arrazoiengatik kontratua ez bada formalizatzen aipaturiko epearen barruan, Garbitaniak suntsiaraztea erabaki dezake, baita behin betiko bermea bahitu edo konfiskatzea ere.
Kontratua formalizatzeko ekitaldi berean, kontratua izenpetzeaz gain, esleipendunak Administrazio Klausula Berezien Agiria eta Baldintza Teknikoen Agiria izenpetuko du, horrela agertuz baduela horien berri eta ados dagoela.
Kontratua formalizatzea ezinbesteko betebeharra izango da edozein ordainketa bideratzeko.
[bookmark: _Toc87290031][bookmark: _Toc235693115][bookmark: _Hlk518634680]III. Kapitulua.- KONTRATUA GAUZATZEA
[bookmark: _Toc87290032][bookmark: _Toc235693116]19.- KONTRATUA GAUZATZEKO BALDINTZA OROKORRAK
[bookmark: _Hlk208571094]Kontratua ondorengo baldintza orokorrak jarraituz beteko da: 
– Kontratistak kontratua beteko du ezarritako moduan eta baldintzetan, Administrazio-klausula Partikularren agirian, Agiri Teknikoan eta kontratistaren eskaintzan jasotakoa betez. Gainera, kontratistak bete egin beharko du Garbitaniak agindutakoa kontratua interpretatzean. 
[bookmark: _Hlk208571136]– Kontratuak lan arloan, gizarte-segurantzan eta laneko segurtasun eta osasunaren arloan aplikagarri diren lege- erregelamedu- eta hitzarmenezko xedapenak bete beharko ditu.
– Kontratua kontratistaren arrisku eta menturara beteko da.
– Garbitaniak edozein momentutan eta beharrezko diren edozein baliabiderekin zuzendu, egiaztatu eta gainbegiratu ahal izango du kontratutik eratortzen diren betebeharrak modu egokian betetzen direla. 
Kontratistak Garbitaniatik eskatzen zaizkion datu guztiak eman beharko ditu, betiere kontratuaren objektu den prestazioarekin lotuta dauden kasuan. Gainera, eskatzen zaion laguntza eman beharko du inolako gainkosturik gabe eta kontratatutako zerbitzuarekin lotuta dagoen edozein dokumentazioarekiko (laborala, administratiboa, etab.) sarbidea erraztu beharko du.
Kontratistak ezingo ditu oztopatu Garbitaniak egiten dituen egiaztapen eta kontrol lanak.
[bookmark: _Hlk208571171]– Kontratuaren prestazioa betetzeko behar diren langileak kontratistaren enpresaren langileak izango dira soilik eta enpresariarenak izango dira eskubide eta betebehar guztiak langile horiekiko. Hortaz, euren lan-harremanaren ondorioz sortzen diren erreklamazioak ezingo dira Garbitaniari zuzendu. 
Kontratista izango da kontratuaren exekuzioan lan egiten duten langileen edozein ezbeharren edo erreklamazioren aurrean (judizialak edo judizioz kanpokoak) erantzule bakarra; izan langile horiek propioak edo eman daitekeen azpikontrataziorenak. Ondorioz, Garbitania ez da eremu laboral edo fiskalean kontratistak zuzenean edo zeharka hartutako obligazioen erantzule izango ezta Gizarte Segurantzarekiko hartutako obligazioen erantzule ere. Era berean, kontratistak kontratua betetzea dela eta ematen diren ezbeharrengatik erantzungo du soilik. 
– Kontratistak 3/2018 Lege Organikoak, abenduaren 5ekoa, Datu Pertsonalak Babestekoa eta Eskubide Digitalak Bermatzekoa, ezarritakoak bete beharko ditu, pertsona fisikoen datu pertsonalen tratamenduari eta berauen zirkulazio libreari dagokionez. Arau horiez gain, datuen tratamenduaren alorrean aplikagarri den beste edozein xedapen ere jarraitu beharko du kontratistak kontratua indarrean dagoen bitartean.  
[bookmark: _Hlk11242351]– Kontratistak hondakinen kudeaketa gaietan, Europako, estatuko eta autonomia erkidegoko unean uneko arau guztiak bete beharko ditu.
– Kontratistak gutxienez kontratua indarrean dagoen bitartean, agiri honetan eta agiri teknikoan eskatzen diren aseguruak kontratatuak izan beharko ditu.  
[bookmark: _Toc235693117]20.- KONTRATUA GAUZATZEKO BALDINTZA BEREZIAK
[bookmark: _Hlk208571272][bookmark: _Toc87290034]Kontratistek zein azpi kontratistek baldintza berezi hauek bete beharko dituzte kontratua gauzatzeko:
Sozialak: Kontratu honek indarrean dauden lege eta erregelamendu xedapenak zein xedapen konbentzionalak bete beharko ditu, lan arloari, Gizarte Segurantzari eta laneko segurtasun eta osasunari dagokienez.
Lizitatzaileek, esleipendun izanez gero, kontratuaren xede den jarduera gauzatuko duten langileei aplikatzeko hitzarmen kolektiboa zein den adierazi beharko dute.
Era berean, kontratua esleitu eta gero, derrigortuta egongo dira langileei egiazki ezartzen zaizkien lan baldintzei buruz eskatutako informazio guztia ematera. 
Kontratua gauzatu bitartean, esleipendunak hitzarmen kolektibo aplikagarrian jasotzen den lansaria ordaindu beharko du, langileari dagokion kategoria profesionalaren arabera, eta ordaindu beharreko lansaria inola ere ez da hura baino txikiagoa izango. 
Baldintza horiek ez betetzea kontratua suntsiarazteko arrazoi izango dira. 
[bookmark: _Toc235693118][bookmark: _Hlk202419813]21.- GENERO BERDINTASUNA BERMATZEKO OBLIGAZIOA
[bookmark: _Hlk208571417]Soldata-arrakalaren aurkako neurriak eta gizonek eta emakumeek ordainsari bera jasotzeko klausulak kontratazio publikoan sartzeko jarraibidea onartzen duen Eusko Jaurlaritzaren erabakia jarraiki, kontratistak ondorengo exekuzio baldintza berezia bete beharko du kontratua amaitu baino lehen: 
[bookmark: _Hlk208571450]Tarteko agintariek eta zuzendaritzak gutxienez genero berdintasunaren inguruko 5 orduko formakuntza jasotzea. 
[bookmark: _Toc87290036][bookmark: _Toc235693119][bookmark: _Toc529864959]22.- HIZKUNTZA BETEBEHARRAK
[bookmark: _Hlk208571539][bookmark: _Toc15369127]Hizkuntzari dagokionez, kontratu honek nahitaez bete behar du hizkuntza ofizialtasun bikoitzaren araubidea, Euskal Autonomia Erkidegoko Autonomia Estatutuaren 6. artikuluan ezarria eta Euskararen erabilera normalizatzeko azaroaren 24ko 10/1982 Oinarrizko Legean eta hori garatzen duten arauetan erregulatua.
19/2024 Dekretuak, otsailaren 22koa, Euskal Sektore Publikoan euskararen erabilera normalizatzekoa, zera adierazten du bere 13.1 artikuluan: 
Euskal sektore publikoko entitateek egindako kontratazio publikoetako prozedurak gauzatzen direnean herritarren hizkuntza-eskubideei eta euskararen eta gaztelaniaren hizkuntza-ofizialtasunaren erregulazioa betetzeari dagokienez trabarik gerta ez dadin, kasu bakoitzean beharrezkoak diren klausulak sartuko dituzte kontratazio-organoek, baita, hala badagokio, behar diren baliabide ekonomikoak ere, betiere baldintza hauek betez: 
a) Kontratuaren objektuari aplikagarri zaion hizkuntza-normalizazioaren arloko araudia bete beharko du. 
b) Kontratazio-prozeduraren objektua baldin bada herritarrei zuzendutako prestazio bat edo hura gauzatzean herritarrekin harreman zuzena ezartzen bada, herritarrek aukeratzen duten hizkuntza ofizialean emango zaie arreta, eta, gainera, herritar hartzaileen hizkuntza-eskubideak bermatzeko moduko baldintzetan emango da prestazioa. Horretarako, kontratazio-organoek kontratua betearazteko baldintza berezi gisa ezarriko dute euskarazko arreta bermatzeko plan bat egitea.
Hau guztia kontuan hartuta, eta, batez ere, Garbitania euskaraz lan egiten duen erakundea izanik, esleipendunak eman beharreko entregarri guztiak eta baita sortzen den beste edozein dokumentu, hala nola, fakturak, ziurtagiriak, adierazpenak, etab., euskaraz izango dira.
[bookmark: _Toc235693120][bookmark: _Hlk208571593]23.- SEGURTASUNA ETA OSASUNA
[bookmark: _Hlk208571635]Kontratuaren xede den zerbitzu-ematearen eremuan segurtasun eta osasunaren erantzulea kontratista denez, aplikatzekoak diren arau juridikoak eta teknikoak beteko ditu.
Garbitaniak eskubidea izango du prebentzio-arloan egokia iruditzen zaion dokumentazioa eskatzeko kontratuak irauten duen bitartean. Beraz, kontratuaren esleipendunak Garbitaniaren aurrean Gizarte Segurantza eta Lan Osasunaren arloko betebeharrak betetzen dituela ziurtatu beharko du.
[bookmark: _Toc87290037][bookmark: _Toc235693121]24.- KONTRATISTAREN ERANTZUKIZUNA KONTRATUA GAUZATU BITARTEAN HIRUGARRENGOEI EGINDAKO KALTEENGATIK
[bookmark: _Hlk523477700]2017ko SPKLren 196. artikuluan xedatutakoaren arabera, kontratista izango da kontratua gauzatzeko behar diren eragiketen ondorioz sortzen diren kalteen erantzulea.
[bookmark: _Toc15369129][bookmark: _Toc235693122]25.‑ EKIPAMENDU ETA BITARTEKO PERTSONALAK
Kontratistak ekipamendu eta bitarteko pertsonal egokiekin gauzatu beharko ditu lanak, eta horien jardueratik ondorioztatzen diren beharrei erantzungo die une oro.
[bookmark: _Toc15369130][bookmark: _Toc235693123]26.‑ BITARTEKO MATERIALAK
Kontratistak bere proposamenean sartu dituen bitarteko tekniko guztiak jarriko ditu, eta, oro har, lanak ondo gauzatzeko beharrezkoak diren guztiak ere bai.
Eskaintzan sartutako baliabide teknikoak ordezteko, Garbitaniak onespena eman behar dio, aurrez proposamen justifikatua aurkeztuta.
[bookmark: _Toc87290038][bookmark: _Toc235693124]27.- KONTRATUAREN ALDAKETAK
[bookmark: _Hlk202420220]Garbitaniak kontratua aldatu ahal izango du, interes publikoko arrazoiengatik edo gerora sortutako eta aurreikusi ezin diren arrazoiengatik. Kontratistak ez du kalte-ordainik jasotzeko eskubiderik izango, hargatik eragotzi gabe SPKLren 203.etik 207.era bitarteko artikuluetan ezarritakoa. 
[bookmark: _Toc235693125]28.- BAIMENAK
Kontratistak zerbitzua hasi eta gauzatzeko beharrezko diren eta ezein erakunde publiko zein pribaturen arauetan xedatuta dauden baimen, lizentzia eta autorizazioak kudeatzeko betebeharra izango du. 
[bookmark: _Toc235693126]29.- LANEN KONTROLA
Lanak eta batez ere horiek burutzeko erabilitako baliabideen kalitate kontrolak Garbitania S.M-ko ekipo teknikoaren parte-hartzearekin egingo dira.
[bookmark: _Toc235693127]30.- LANAK ONARTZEA
1.- Kontratua guztiz betetzat emango da, bere xede den prestazioa osotasunean betetzen denean ezarritako baldintzen arabera, Garbitaniaren onarpenarekin.
2.- Egindako lanek ez badituzte onartzeko behar diren baldintzak betetzen, dagozkion aginduak emango zaizkio esleipendunari aurkitutako akatsak zuzen ditzan eta horretarako ezarritako epean bere obligazioak bete ditzan, eta agindu horiek bete arte ez zaizkio lanak onartuko. Emandako epean ez baditu aginduak betetzen, kontratua deuseztatu egingo da eta fidantza galduko du.
[bookmark: _Toc235693128]31.- ZIGORRAK KONTRATISTARI KONTRATUA EZ BETETZEAGATIK
a) [bookmark: _Hlk208573063]Berandutze-zigorrak
Kontratistak, berari dagozkion arrazoiak medio, plegu hauetan jasotako edozein epe beteko ez balu, Garbitaniak kontratua suntsiaraztea erabaki dezake, edota egindako hutsegite bakoitzeko eguneko zigorra ezar diezaioke kontratistari. Zigorraren zenbatekoa egun bakoitzeko SPKLren 193. artikuluan zehazten den proportzioan egingo da. 
b) Kontratatutako prestazioaren betetze akastuna edo kontratu-baldintzen ez betetzeagatik zigorrak
Kontratistak, berari dagozkion arrazoiak medio, kontratuan definitzen diren prestazioak partzialki betetzen ez baditu Garbitaniak kontratua suntsiaraztea erabaki dezake, edota egindako hutsegite bakoitzeko eguneko zigorra ezar diezaioke kontratistari zigorraren zenbatekoa egun bakoitzeko jasan beharreko akatsarekiko proportzionala izango da eta SPKLren 192. artikulua jarraiki ezarriko da. 
Zigorrak kontratistari guztira edo zati baten ordainketa gisa ordaindu beharreko kantitateetatik kenketa eginez gauzatuko dira. Hori ezinezkoa denean, bermetik kenduko dira kantitate horiek eta bermea gainditzen duena erreklamatu egingo da.
[bookmark: _Toc235693129]32.- KONTRATUA BERTAN BEHERA UZTEKO ARRAZOIAK
Kontratua bertan behera uzteko arrazoiak SPKLren 211. eta 313. artikuluetan ezarritakoak dira.
[bookmark: _Toc235693130]33.- DATU PERTSONALAK BABESTEA
[bookmark: _Hlk518635442]Kontratazio honek berarekin izaera pertsonaleko datuetan sartzea dakarrenean, enpresa kontratistak SPKLaren Hogeita Bosgarren Xedapen Gehigarrian xedatutako betebeharrak bete beharko ditu, abenduaren 5eko Datu Pertsonalen babeserako eta eskubide digitalen bermeari buruzko 3/2018 Lege Organikoari eta hori garatzen duen araudiari dagokionez.
[bookmark: _Toc235693131]34.- KONTRATAZIO-ORGANOA
Kontratazio organoa Garbitaniako Administrazio Kontseilua izango da. 
Prozeduraren tramitazioa aurrera eramateko Kontratazio Mahaia ahalmentzen da eta bere osaketa kontratazio organoak berak izendatuko du. Azterketa, aholkularitza, proposamen eta sostengu teknikoa Kontratazio Mahaiak burutuko du.

EGINBIDEA.- Baldintza Administratiboen Agiri hau GARBITANIA ZERO ZABOR S.M.ko Administrazio Kontseiluak onartu zuen, 2026ko urriaren 19an egindako bilkuran.

[bookmark: _Toc235693132]
OHARRA:
Jatorrizkoa euskarazko bertsioa izanik, gaztelerazko pleguekin kontraesanetan sartzen den ezein gaietarako euskaraz sortutakoa nagusituko da. 





ERANSKINAK: 
[bookmark: _Toc235693133]I.- PROPOSAMEN EKONOMIKOA-EREDUA “3 ARTXIBO ELEKTRONIKOA”
……………………………………………….. jaunak/andereak  adinez	nagusia, ……………………...(e)n	bizi dena	eta	N.A.N-zka………………..	duena), …………………………………….(r)en	izenean 	eta	ordez	(honek	 egoitza	soziala…………………………...(e)n eta CIF-IFK-zka. ..................................... duelarik) zera
ADIERAZTEN DU:
Lehena.- Ezagutzen dituela Garbitania Zero Zabor SM sozietate publikoarentzako datu-gobernantza, datu integrazio, prozesuen automatizazio eta kudeaketa-kontrolerako datuen egitura korporatiboa diseinu eta ezarpenerako zerbitzua kontratatzeko Administrazio-Klausula Partikularren eta Baldintza Teknikoen Agiriak.
Bigarrena.- Bere erantzukizunpean adierazten duela berak ordezkatzen duen enpresa ez dagoela, indarrean dagoen legeriaren arabera, kontratuak egiteko debeku-kasuetan sartuta, badituela behar hainbat gaitasun juridiko eta bitarteko aipaturiko lanak egiteko eta betetzen dituela kontratu honetarako eskatzen diren baldintza espezifikoak.
Hirugarrena.-	Esleipendun gertatuz gero, onarturiko agirietako baldintza eta betebeharrei zorrotz jarraituz egingo dituela lanak.
Laugarrena.-	Aipaturiko lanak guztira prezio honetan egitera konprometitzen dela:
1) …………………………………………………………………………………………………. (letraz	eta zenbakiz) ………………………………………….....................euro. BEZaren % ..........ari dagozkionak.
Bostgarrena.- Indarrean duela sexu-jazarpenaren edo sexuan oinarritutako jazarpenaren aurkako protokoloa edo/eta berdintasun plana: 
Bai ☐	Ez☐
Seigarrena.- Bikain ziurtagiria indarrean duela: 
Bai ☐	Ez☐
Eta horren edo horien kopia bat dokumentu honekin batera bidaltzen duela
Hernanin, 2026ko XXx(a)ren XXX(a)n

Adierazpen-egilearen sinadura,
Snta..: ________________

[bookmark: _Toc235693134]II.- AITORPEN ARDURATSURAKO EREDUA “1. ARTXIBO ELEKTRONIKOA”
………………… jaunak/andereak  adinez	nagusia,……………………………..…...(e)n jakinarazpenetarako helbidea duena eta	……………………..…..     N.A.N-zka duenak, …………………………………….(r)en	izenean 	eta	ordez	(honek	 egoitza	soziala…………………………...(e)n eta CIF-IFK-zka. ..................................... duelarik), ………………………………………………. lehiaketan parte hartzen duenak, ……………………………………………ren aurrean 

BERE ARDURAPEAN HONAKO HAU AITORTZEN DU:
LEHENENGOA.- Garbitania Zero Zabor SM sozietate publikoarentzako datu-gobernantza, datu integrazio, prozesuen automatizazio eta kudeaketa-kontrolerako datuen egitura korporatiboa diseinu eta ezarpenerako zerbitzua kontratatzeko prozesuan parte hartzeko asmoa duela.
BIGARRENA.- Aipatu prozeduran parte hartzeko Sektore Publikoko Kontratuen 9/2017 Legeak 140. artikuluko lehen atalean jasotako aurretiazko baldintza guztiak betetzen dituela, zehazki ondorengoak:
[bookmark: _Hlk523493825]— Sozietatea baliozki eratuta dagoela; daukan helburu soziala kontuan hartuta, lizitazioan parte har dezakeela; eta adierazpena sinatu duenak proposamena aurkezteko eta sozietatearen izenean aritzeko eskumena duela. 
— Sailkatua dagoela edo, hala badagokio, kaudimen ekonomiko, finantzario eta tekniko edo profesionaleko baldintzak betetzen dituela, agiriak Europako kontratazio-agiri bakarraren formulario normalizatuaren arabera ezarritako moduan.
— SPLKren 71. artikuluan jasotako kontratatzeko debekurik ez duela ziurtatzen du, eta zerga eta Gizarte Segurantzak ezarritako betekizunetan egunera daudela.
— Kontratuaren inguruan zuzenean edo zeharka sor litekeen edozein gorabeheratarako Espainian edozein mailatako auzitegi eta epaitegien eskumenean jartzen direla adierazten du, eta atzerrian izan ditzaketen foru jurisdikzionalari uko egiten diela. (Atzerriko enpresen kasuan).
— Jakinarazpenak egiteko posta elektronikoaren helbidea ……………………………….dela (lehentasunezko bidea izango da).
HIRUGARRENA.- Esleipendun gisa proposatua izanez gero edo berau horrela eskatua izango balitz, aitorpen honen bigarren puntuan jasotzen diren baldintzak betetzen dituela adierazten duten dokumentuak aurkezteko konpromisoa hartzen duela.
Dagokion lekuan baliozkoa izan dadin, aitorpen hau sinatzen dut

…………………………n, 2026ko, …………….rean ….n.


Adierazpen-egilearen sinadura,


Snta.: ________________

